《又送马氏兄弟归彭门》
宋代·李石

山程趼足肯相从，未厌崎岖易道东。
二马仙风还旧观，六鳌香道看新功。
北田夜诵披莲蕊，东阁春归折桂丛。
努力锦衣双拜手，寿杯堂上雪髯翁。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。